OpenLLM-France/wikimedia huggingface dataset:
# Pic Korjenévskaia

El pic Korjenévskaia és la tercera muntanya més alta de la serralada del Pamir de Tadjikistan. La seva altura és de 7105 metres i és un dels cinc «Pics de la Pantera de les Neus» al territori de l'antiga Unió Soviètica. Deu el seu nom a Ievguénia Korjenévskaia, esposa del geògraf rus Nikolai Korjenevski, qui el va descobrir en 1910.

## Ubicació

El Pic Korjenévskaia es troba al voltant de 13 km (8.1 milles) al nord del Pic Ismail Samani (conegut anteriorment com a Pic Comunisme), el punt més alt de la serralada del Pamir. Conforma el final de la bifurcació nord-oest de la serralada de les Muntanyes de l'Acadèmia de Ciències, la subserralada de direcció nord-sud que forma el nucli de la serralada del Pamir. S'eleva sobre la riba sud del riu Muksu, i a l'oest del pic hi ha la glacera de Fortambek. Mentre que la major part de les Muntanyes de l'Acadèmia de Ciències es troba dins de la Província d'Alt Badajshán, Tadjikistan, el Korjenévskaia es localitza lleugerament a l'oest de la línia d'aquesta província, en el districte de Jirgatol, a la regió sota subordinació republicana.

## Característiques notables

El Korjenévskaia és un dels cinc pics de 7.000 m de l'antiga Unió Soviètica (tenint en compte el Khan Tengri, que sovint se li dona l'altura de 6.995 m) que era requerit per a qualsevol escalador que volgués rebre el premi «Pantera de les Neus», el reconeixement més alt atorgat als alpinistes soviètics. Es diu que és el segon d'aquests pics més fàcil d'escalar, després del Pic Lenin. No obstant això, no es tracta d'una muntanya petita; la seva elevació sobre el terreny local rivalitza amb el Pic Ismail Samani, ja que està més a prop a la profunda vall del riu Muksu.

## Historial d'escalada

D. Gusxin va liderar el 1937 un intent d'arribar al pic, però només va aconseguir el cim més baix (6.910 m).
El Korjenévskaia va ser conquistat per primera vegada el 1953 per un equip liderat per Aleksei Ugàrov; l'equip al cim estava conformat per Ugàrov, B. Dimitriev, A. Goziev, A. Kovyrkov, L. Krasavin, I. Ryspajev, R. Sielidzanov, i P. Skorobogatov. Van fer la seva aproximació per la via de la glacera de Fortambek, després per la glacera de Korjenevski, i d'aquí a l'aresta nord.
En part, a causa que és un dels requisits per obtenir el premi «Pantera de les Neus», el Korjenévskaia ha estat escalat moltes vegades; és el segon pic més freqüentat en la serralada del Pamir, després del Pic Lenin. Un campament base a la morrena de la glacera de Moskvin, i un accés en helicòpter fan això possible. El Korjenévskaia ha estat escalat des de gairebé qualsevol direcció, incloent-hi la primera ascensió hivernal el 1987 per Anatoly Nosov; moltes d'aquestes ascensions han estat fetes per russos. La ruta actual més comuna a la muntanya ascendeix des del sud i aconsegueix l'aresta cim des del costat oest.

## Bibliografia

* Jill Neate, High Àsia: An Illustrated History of the 7000 Metre Peaks, ISBN 0-89886-238-8
* Robin Collomb and Andrew Wielochowski, Pamir-Trans Alai Mountains, 1:200,000 scale map and guide, West Col Productions.
* DEM files (Corrected versions of SRTM data)
# Pena de l'Alba

La Penya de l'Alba o Pena de l'Alba és una muntanya de 1.950 metres que es troba al municipi de la Vall de Boí, a la comarca de l'Alta Ribagorça.
# Pic La Concha

El Pic La Concha és una muntanya de 4.922 metres situada a la Sierra Nevada de Mérida, una serralada secundària de la Serralada de Mérida, als Andes. Aquesta és la tercera muntanya més alta de Veneçuela, rere el pic Bolívar i el pic Humboldt. Es troba inclòs dins el Parc Nacional Sierra Nevada.
# La Pineda (Viladecans)

La pineda és una arbreda de pins a la vora de la platja al terme municipal de Viladecans (Baix Llobregat). La Pineda limita a l'oest amb els Sorrals de Pineda i a l'est amb la Pineda del Remolar. Al nord limita amb les Filipines Noves i el camí del Serra-llarg, i al sud amb la platja de la Pineda. Les platges de Viladecans s'allarguen des de la desembocadura de l'estany del Remolar fins a la de l'estany de la Murtra. Hi ha pinedes i dunes. Els pins, amb una estructura pulvinular i forma semiesfèrica, que no oposen tanta resistència al vent, regulen la llum, la temperatura i la humitat a la zona interior.

## Referències

* ↑ «la Pineda». enciclopèdia.cat, GEC, 2022. [Consulta: 11 juliol 2022].
* ↑ «mapa topogràfic, base 1:5.000». Institut Cartogràfic i Geològic de Catalunya, 2022. [Consulta: 11 juliol 2022].
* ↑ «Viladecans, Baix Llobregat. Nomenclàtor oficial de toponímia major de Catalunya». ICGC, 2017. [Consulta: 11 juliol 2022].
* ↑ «Platges de Viladecans». AMB. Àrea Metropolitana de Barcelona, 2022. [Consulta: 11 juliol 2022].
* ↑ «Valors Naturals». Ajuntament de Viladecans, 2016. [Consulta: 11 juliol 2022].
# Lagginhorn

El Lagginhorn és una muntanya de 4.010 metres que es troba a la regió del Valais a Suïssa.

## Enllaços externs

* «Camptocamp.org». [Consulta: 25 agost 2011].
* «Summitpost.com» (en anglès). [Consulta: 25 agost 2011].
Quatremils dels Alps :
Alps
Quatremils
categoria :
# Leon Goretzka

Leon Christoph Goretzka (pronunciació alemanya:; nascut el 6 de febrer de 1995) és un futbolista professional alemany que juga com a migcampista pel FC Bayern de Múnic de la lliga alemanya i per la selecció alemanya.

## Palmarès
### FC Bayern München

* 1 Campionat del Món: 2020
* 1 Lliga de Campions de la UEFA: 2019-20
* 1 Supercopa d'Europa: 2020
* 5 Lligues alemanyes: 2018-19, 2019-20, 2020-21, 2021-22, 2022-23
* 2 Copes alemanyes: 2018-19, 2019-20
* 3 Supercopes alemanyes: 2018, 2020, 2021

### Selecció alemanya

* 1 Copa Confederacions de la FIFA: 2017
* 1 Medalla d'argent als Jocs Olímpics d'Estiu: 2016

## Referències

* 1 2 3 «FIFA Confederations Cup Russia 2017: List of players: Germany» (PDF) p. 4. FIFA, 02-07-2017. Arxivat de l'original el 24 de juliol 2017. [Consulta: 21 juliol 2017].

## Enllaços externs

* Leon Goretzka Fitxa a Fussballdaten
* Fitxa a kicker.de
Leon Goretzka amb la selecció alemanya - Plantilles de navegació :
Selecció de futbol d'Alemanya – Copa del Món de futbol 2018
1 Neuer  •
2 Plattenhardt •
3 Hector •
4 Ginter •
5 Hummels •
6 Khedira •
7 Draxler •
8 Kroos •
9 Werner •
10 Özil •
11 Reus •
12 Trapp •
13 Müller •
14 Goretzka •
15 Süle •
16 Rüdiger •
17 Boateng •
18 Kimmich •
19 Rudy •
20 Brandt •
21 Gündoğan •
22 ter Stegen •
23 Gómez •
Seleccionador: Löw
Selecció de futbol d'Alemanya – Eurocopa 2020
1 Neuer (c) •
2 Rüdiger •
3 Halstenberg •
4 Ginter •
5 Hummels •
6 Kimmich •
7 Havertz •
8 Kroos •
9 Volland •
10 Gnabry •
11 Werner •
12 Leno •
13 Hofmann •
14 Musiala •
15 Süle •
16 Klostermann •
17 Neuhaus •
18 Goretzka •
19 Sané •
20 Gosens •
21 Gündoğan •
22 Trapp •
23 Can •
24 Koch •
25 Müller •
26 Günter •
Entrenador: Löw
Selecció de futbol d'Alemanya – Copa del Món de futbol 2022
1 Neuer  •
2 Rüdiger •
3 Raum •
4 Ginter •
5 Kehrer •
6 Kimmich •
7 Havertz •
8 Goretzka •
9 Füllkrug •
10 Gnabry •
11 Götze •
12 Trapp •
13 Müller •
14 Musiala •
15 Süle •
16 Klostermann •
17 Brandt •
18 Hofmann •
19 Sané •
20 Günter •
21 Gündoğan •
22 ter Stegen •
23 Schlotterbeck •
21 Adeyemi •
22 Bella-Kotchap •
23 Moukoko •
Seleccionador: Flick :
# Coll de la Martra

El Coll de la Martra és una collada dels contraforts nord-orientals del Massís del Canigó, a 538 metres d'altitud, en el límit dels termes comunals de Clarà i Villerac i d'Estoer, tots dos a la comarca del Conflent (Catalunya del Nord).
Està situat a l'extrem nord-oest del Serrat del Bosc de la Creu, al nord-oest del terme d'Estoer i al nord-est del terme de Clarà i Villerac. Hi passa el Camí de Villerac, des d'Estoer.
És un coll molt freqüentat per les rutes de cicloturisme de la Catalunya del Nord.

## Referències

* ↑ El Coll de la Martra en els ortofotomapes de l'IGN
* ↑ Pàgina web dedicada als colls de muntanya aptes per a bicicleta tot terreny
* ↑ Una altra pàgina dedicada als colls de muntanya per al ciclisme tot terreny
# Puig del Mas d'en Vinyes

El Puig del Mas d'en Vinyes és una muntanya de 801 metres que es troba al municipi d'Arbolí, a la comarca catalana del Baix Camp.
# Mont Kitchener

El mont Kitchener (en anglès Mount Kitchener) és una muntanya de la Serralada Winston Churchill, un subgrup de les Canadian Rockies, que s'alça fins als 3.505 msnm. El cim es troba al camp de gel Columbia, dins el Parc Nacional de Jasper, a la província d'Alberta, Canadà. El cim es pot observar des de la propera Icefields Parkway, la carretera que recorre els parcs nacionals de Banff i Jasper, des del pas Sunwapta.
Inicialment el mont Kitchener va ser anomenat Mount Douglas per J. Norman Collie, primer a descriure la zona, en record al botànic David Douglas. Amb tot, el 1916 se li canvià el nom per adoptar el nom actual en record a Lord Kitchener, que havia estat mort en la Primera Guerra Mundial.
El cim compta amb diverses vies d'escalada, sent la ruta normal la que discorre pel vessant sud-oest. Destaca l'ascensió realitzada l'agost de 1975 pel Grand Central Couloir (V 5.9 WI5 1050m) per Jeff Lowe i Michael Weis

## Referències

* ↑ «Mount Kitchener». peakfinder.com. Arxivat de l'original el 27 d’octubre 2014. [Consulta: 13 novembre 2014].
* ↑ Lowe, Jeff «The Cold Dance Review». American Alpine Journal. American Alpine Club [New York, NY, USA], 20, 50, 1976, pàg. 326–333.

## Enllaços externs

* Mt. Kitchener a Peakware
# Mont Brome

El Mont Brome és una muntanya de 553 metres que forma part de la serralada de Monteregian Hills, prop de la ciutat de Bromont a la província del Quebec (Canadà). A les vessants d'aquest cim hi trobem l'estació d'esquí Ski Bromont. El Mont Brome podria ser la profunda extensió d'un antic complex volcànic molt erosionat, probablement actiu fa uns 125 milions anys. La muntanya va ser creada quan la Placa Nord-americana es va moure cap a l'oest sobre el punt calent de Nova Anglaterra, juntament amb altres muntanyes de les Monteregian Hills que formen part de la gran del punt calent.

## Referències

* 1 2 A Hundred-Million Year History of the Corner Rise and New England Seamounts

## Enllaços externs

* «Sky Bromont».
# Mont dera Solana

La Mont dera Solana és una serra situada al municipi de Vielha e Mijaran a la comarca de la Vall d'Aran, amb una elevació màxima de 2.178 metres.
# Mont Korab

El Mont Korab (en albanès: Maja e Korabit o Mali i Korabit, en macedònic: Голем Кораб, Golem Korab) és una muntanya que amb els seus 2.764 metres és la muntanya més alta de Macedònia del Nord i d'Albània, formant frontera entre ambdós països. És un cim adjacent a la serralada de les Muntanyes Šar. El 2011, Albània va proclamar la seva secció com a part del Parc Natural de Korab-Koritnik.

## Referències

* ↑ «Mont Korab». Gran Enciclopèdia Catalana. Barcelona: Grup Enciclopèdia Catalana.
* ↑ http://www.km.gov.al/?fq=brenda&m=news&lid=15777%5BEnllaç+no+actiu%5D

## Vegeu també

* Geografia d'Albània
* Geografia de Macedònia del Nord
# Mont Maudit

El Mont Maudit és una muntanya de 4465 metres que es troba entre les regions d'Alta Savoia a França i Vall d'Aosta a Itàlia.

## Enllaços externs

* «Camptocamp.org». [Consulta: 25 agost 2011].
* «Summitpost.com» (en anglès). [Consulta: 25 agost 2011].
Quatremils dels Alps :
Alps
Quatremils
categoria :
# Mont Wilhelm

Mont Wilhelm (també es coneix com a Enduwa Kombuglu en idioma local papuà Kuman i en alemany com Wilhelmsberg) és la muntanya més alta de Papua Nova Guinea amb 4.509 m d'altitud sobre el nivell del mar i una prominència de 2.969 m. Forma part de la serralada Bismarck.
Aquesta muntanya es troba a l'illa de Nova Guinea. Són més alts altres cims de la Papua d'Indonèsia com el Puncak Jaya de 4.884 m d'altitud.
Per algunes fonts el Mont Wilhelm seria la muntanya més alta del continent australià o Oceania, tot considerant que Indonèsia és part del sud-est d'Àsia.

## Història

Mont Wilhelm va rebre aquest nom l'any 1888 quan el corresponsal d'un diari alemany, Hugo Zöller, escalà la serralada Finisterre al sud-est de Madang, i va donar nom a la serralada Bismarck en honor del canceller alemany, Otto von Bismarck, i els quatre cims més alts de la serralada amb el nom del canceller i les seus fills: Ottoberg, Herbertsberg, Mariaberg i Wilhelmsberg. Otto-berg li va semblar a Zöller que era el més alt però en realita ho era el Wilhem.
No va ser fins al 15 d'agost de 1938 quan Leigh Vial, un oficial militar i dos papuesos van escalar el cim. Vial va comprovar que encara que estava tan a prop de l'equador hi havia neu al cim.
Durant la Segona Guerra Mundial el 22 de maig de 1944, un avió militar estatunidenc F-7A anomenat "Under Exposed" es va estavellar a la muntanya quan volava abaixa altitud dins d'una missió de reconeixement per tal de fotografiar Illa Padaidori a la Nova Guinea Neerlandesa. Tota la tripulació hi morí.
Nombroses persones han mort intentant escalar aquesta muntanya incloent el sergent australià Christopher Donnan, l'any 1971 i un israelià que es va torçar el turmell i caigué a un barranc. Tot i això el Mont Wilhelm és la muntanya més accessible per a ser escalada de Papua Nova Guinea, presenta dues rutes: la més popular parteix des de la vila de Keglsugl i l'altra, més dura, des de Ambullua.

## Referències

* ↑ Nolan, Riall W. Bushwalking in Papua New Guinea. 1. Lonely Planet, 1983. ISBN 0908086415.
* ↑ Statistical Yearbook of Croatia, 2007
* 1 2 Pérusse, Yvon. Bushwalking in Papua New Guinea. 2. Lonely Planet, juliol 1993, p. 156. ISBN 0864420528.
* ↑ Souter, Gavin. New Guinea: The Last Unknown. Angus & Robertson, 1963, p. 76. ISBN 0207946272.
* ↑ Vial, L.G. «The Kamans». Walkabout, maig 1939.
* ↑ «F7-A "Under Exposed" Serial Number 42-73052». Pacific Wreck Database. [Consulta: 16 gener 2007].
* ↑ Adrian Lipscomb; Rowan McKinnon; Jon Murray. Papua New Guinea. 6. Lonely Planet, p. 231. ISBN 0-86442-402-7.

## Enllaços externs

* Mount Wilhelm on Peakware Arxivat 2014-11-13 a Wayback Machine.
# Montagut (Arres)

El Montagut és una muntanya de 2.149 metres que es troba entre els municipis d'Arres i Es Bòrdes, a la comarca de la Vall d'Aran i de Banhèras de Luishon a França.
# Monte Musinè

El Musinè és una muntanya de 1.150 m dels Alps de Lanzo i de l'Alta Moriana dins els Alps de Graies, administrativament situat a la region del Piemont (Itàlia).

## Classificació

Segons la SOIUSA, la classificació de la muntanya és la següent:
* Gran part: Alps occidentals
* Gran sector: Alps del nord-oest
* Secció: Alps de Graies
* Subsecció: Alps de Lanzo i de l'Alta Moriana
* Supergrup: Catena Rocciamelone-Charbonnel
* Grup: Grup del Rocciamelone
* Subgrup: cresta Lunella-Arpone
* Codi: I/B-7.I-A.2.b

## Cartografia

* Cartografia ufficiale italiana 1:25.000 e 1:100.000 - Istituto Geografico Militare (IGM) www.pcn.minambiente.it
* Carta dei sentieri e dei rifugi scala 1:50.000 n.4 Bassa valle Susa Musinè val Sangone collina di Rivoli, Istituto Geografico Centrale - Torino

## Referències

* ↑ «Musinè, Italy» (en anglès). www.peakbagger.com. [Consulta: 10 juliol 2019].
* ↑ Marazzi, Sergio. Priuli & Verlucca. Atlante Orografico delle Alpi. SOIUSA (en italià), 2005.
# Monte Verde (Cap Verd)

Monte Verde és un muntanya a la part oriental de l'illa de São Vicente a Cap Verd. La seva elevació és de 750 m. És la muntanya més alta de l'illa i es troba a 8 km a l'est de Mindelo. La muntanya forma part d'un parc natural. És un exemple d'ecosistema sub-humit. De les 93 espècies inventariades de flora, 17 són a la llista d'espècies en perill de São Vicente. Exemples d'espècies que no es poden trobar arreu de l'illa són Limonium jovi-barba, Sonchus daltonii, Echium stenosiphon ssp. stenosiphon, Campanula jacobaea, Davallia canariensis i Kickxia elegans.
La vista al cim de Muntanya Verda és espectacular amb vistes de tota l'illa, incloent Baía das Gatas i la ciutat de Mindelo, així com l'illa de Santa Luzia a l'est i l'illa de Santo Antão al nord-oest.

## Referència cultural

La Simfonia N. 6 que es titula "Monte Verde" és un orquestral fet per Vasco Martins junt amb un altre treball orquestral titulat Calmas tardes no Monte Verde.

## Referències

* ↑ Michel Lesourd (dir.), "Monte Verde", in Le Cap-Vert, les Éd. du Jaguar, Paris, 2006, p. 213 (ISBN 978-2-86950-408-0)
* 1 2 Áreas protegidas, Cabo Verde (portuguès)
* ↑ pardela.org

## Vegeu també

* Llista de muntanyes de Cap Verd

## Bibliografia

* "Grüner Gipfel in der Wüste. Auf den Monte Verde", Wandern auf den Kapverdischen Inseln, DuMont, 2001, p. 76-78 (ISBN 978-3770153688)

## Enllaços externs

* Monte Verde a www.mindelo.info
# Carena del Morral

La Carena del Morral és una serra situada als municipis d'Avinyó i Sallent, a la comarca del Bages, amb una elevació màxima de 565 metres.
# Turó del Morro de Gall

El Turó del Morro de Gall és una muntanya de 347 metres que es troba al municipi de la Roca del Vallès, a la comarca del Vallès Oriental.
# Muntanyes Kenai

Les muntanyes Kenai (en anglès Kenai Mountains) són una serralada que es troben a l'estat d'Alaska, als Estats Units, i que s'estenen més de 230 quilòmetres de nord a sud i 430 d'est a oest, des de l'extrem sud de la península de Kenai fins a les muntanyes Chugach, ocupant una superfície superior als 26.000 km². El punt més elevat és el Truuli Peak, de 2.015 m.
Són nombroses les glaceres que es formen en elles, entre les quals destaquen les de Harding i Sargent. També són nombrosos els rius que es formen en elles que desguassen al golf d'Alaska, a la badia de Cook o a l'estret del Príncep Guillem. Els més importants són el Kenai i el Russian,
El nom "Kenai" va ser publicat per primera vegada per Constantin Grewingk el 1849, que va obtenir la informació del relat del viatge que I. G. Wosnesenski va fer a la zona el 1842. El nom indi de les muntanyes Kenai és "Truuli."

## Referències

* ↑ 1413301 U.S. Geological Survey Geographic Names Information System: Muntanyes Kenai (en anglès)
* ↑ Kenai Mountains a peakbagger.com
# Muntanyes Virunga

Les muntanyes Virunga (també conegudes com a Mufumbiro) són una cadena de volcans de l'Àfrica oriental, al llarg de la frontera nord de Ruanda, la República Democràtica del Congo (RDC) i Uganda. La serralada és una branca de la falla Albertina, que fa frontera amb la branca occidental del Rift d'Àfrica oriental. Estan situades entre el llac Edward i el llac Kivu. El nom de "Virunga" és una versió en anglès de la paraula kinyarwanda ibirunga, que significa "volcans".
La serralada es compon de vuit grans volcans. La majoria d'ells estan inactius, excepte el Nyiragongo de 3.462 metres i la Muntanya Nyamuragira de 3.063 metres, tant a la República Democràtica del Congo, va haver-hi erupcions recents el 2006 i al gener de 2010. Muntanya Karisimbi és el volcà més alt a 4.507 metres. La muntanya més antic és la muntanya Sabyinyo, que s'eleva 3.634 metres sobre el nivell del mar.
Les muntanyes Virunga hi habiten els goril·les de muntanya en perill crític, que apareixen a la llista vermella d'espècies amenaçades de la UICN causa de la pèrdua d'hàbitat, la caça furtiva, la malaltia i la guerra (Butynski et al., 2003). El Centre d'Investigació Karisoke, fundat per Dian Fossey per observar els goril·les en el seu hàbitat natural, es troba entre la muntanya i la muntanya Karisimbi Bisoke.

## Llista de les muntanyes de la serralada Virunga

| Nom de la muntanya | Localització | Elevació en metres |
| Mount Karisimbi | Rwanda / República Democràtica del Congo | 4.507 |
| Mount Mikeno | República Democràtica del Congo | 4.437 |
| Mount Muhabura | Rwanda / Uganda | 4.127 |
| Mount Bisoke | Rwanda / República Democràtica del Congo | 3.711 |
| Mount Sabyinyo | Rwanda / Uganda / República Democràtica del Congo | 3.674 |
| Mount Gahinga | Rwanda / Uganda | 3.474 |
| Mount Nyiragongo | República Democràtica del Congo | 3.470 |
| Mount Nyamuragira | República Democràtica del Congo | 3.058 |

## Parcs nacionals

A les muntanyes Virunga hi ha diversos parcs nacionals
* Parc Nacional dels Virunga, a la República Democràtica del Congo que es troba inscrit a la llista del Patrimoni de la Humanitat de la UNESCO.
* Parc Nacional dels Volcans, a Ruanda
* Parc Nacional del Goril·la Mgahinga, a Uganda

## Referències

* ↑ «Virunga National Park | Support Our Conservation Efforts» (en anglès americà). [Consulta: 29 novembre 2020].
* ↑ Centre, UNESCO World Heritage. «Virunga National Park» (en anglès). [Consulta: 29 novembre 2020].
* ↑ «What No One Tells You About Volcanoes National Park Rwanda & Gorilla Trekking Tours» (en anglès americà). [Consulta: 29 novembre 2020].

## Enllaços externs

* Lloc web oficial Arxivat 2008-10-03 a Wayback Machine.
* Kwita Izina - official Baby Gorilla Naming Ceremony site - Virunga Rwanda
* Map of Virunga Mountains
* - Virunga Volcanoes Travel Portal Arxivat 2016-08-20 a Wayback Machine.
# Khadr El-Touni

Khadr El-Touni fou un aixecador egipci que va competir durant les dècades de 1930 i 1940.
El 1936 va prendre part en els Jocs Olímpics d'Estiu de Berlín, on guanyà la medalla d'or en la modalitat del pes mitjà del programa d'halterofília. Guanyà amb molta superioritat, superant als seus rivals per 35 km, sinó també al de la categoria del pers semipesant en 15 kg. El 1948, als Jocs de Londres, i després d'haver-se perdut els Jocs de 1940 i 1944 per culpa de la Segona Guerra Mundial, fou quart en la mateixa prova. Va competir malalt, sense fer cas dels metges que li recomanaven repòs i en acabar de competir hagué de passar pel quiròfan.
En el seu palmarès també destaquen quatre al Campionat del món d'halterofília, tres d'or, el 1946, 1949 i 1950, i una de bronze, el 1951, així com una medalla d'or als Jocs del Mediterrani de 1951. Durant la seva carrera esportiva va establir 16 rècords mundials.
Va morir el 1956 per una descàrrega elèctrica mentre feia una reparació a casa seva, a Helwan.

## Referències

* 1 2 3 «Olympedia – Khadr El-Touni». [Consulta: 24 octubre 2024].
* ↑ Khedr Eltouny - A Portrait
* ↑ Official 1936 Olympics signature book Arxivat 2008-12-01 a Wayback Machine.
* ↑ 1936 Olympics book Arxivat 2008-12-04 a Wayback Machine.
# Roca Negra

La Roca Negra és una muntanya de 2.200 metres d'altitud del terme municipal de Soriguera, a la comarca del Pallars Sobirà. Pertanyia al terme primigeni de Soriguera.
Està situada a l'extrem septentrional del terme, ran del límit amb Rialb. És a ponent de la Torreta de l'Orri i de la Roca de Coma-sarrera, al sud-oest de l'Estació d'esquí de Port-Ainé.
És dins del Parc Natural de l'Alt Pirineu.

## Enllaços externs

* La Roca Negra en el seu entorn, a l'Institut Cartogràfic de Catalunya
# Estany Negre (Porta)

L'Estany Negre, o de les Passaderes, és un llac d'origen glacial dels Pirineus, del terme comunal de Porta, de l'Alta Cerdanya, a la Catalunya del Nord.
És a a prop de l'extrem nord-occidental del terme de Porta, a la zona oriental del Pla de les Passaderes. És al sud-est del Pic Negre d'Envalira i també, tot i que molt més proper, del Coll dels Isards; també es troba al nord-est de la Portella Blanca d'Andorra. Les seves aigües són subsidiàries de la Ribera de Campcardós, afluent del Riu de Querol, pertanyent a la conca del Segre.
Aquest estany és molt concorregut per les rutes excursionistes que recorren els Pirineus de la zona oriental d'Andorra i occidental de la Cerdanya.

## Referències
### Notes

* ↑ L'Estany Negre en els ortofotomapes de l'IGN
* ↑ Una ruta de Wikiloc

### Bibliografia

* Becat, Joan. «100 - Porta». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Figuera, Manel. Excursions escollides per a raquetes de neu: 20 itineraris pel Berguedà, l'Alt Urgell i la Cerdanya. Valls: Cossetània Edicions, 2005 (Azimut, 75). ISBN 84-9791-140-7.
* Ponsich, Pere; Lloret, Teresa; Gual, Raimon. «Porta». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

### Enllaços externs

* Fitxa i fotografia a Lacs des Pyrénées